dados Losê punika botên liya amung pakêmpalan teyosopi ingkang alit. Dene kuwajibanipun anampèni gêsang luhur ingkang kaêsokakên ing Losê, lajêng kapêncarakên ing kitha ingkang dipun dunungi, mila manawi kita dhatêng ing pakêmpalan Losê, kita kêdah mangêrtos, bilih dhatêng kita wontên ing Losê wau badhe kinaotan anggèn kita pinaringan wawênang ingkang agêng tuwin mulya, dene wawênang ingkang kinaot wau badhe dados ilèn-ilènipun gêsanging karohan ingkang anjog ing sakukubanipun panggenan pakêmpalan.